
ЕЎРАЗІЙСКАЯ ЭКАНАМІЧНАЯ КАМІСІЯ

САВЕТ

РАШЭННЕ
	«19» мая 2022 г.
	         № 85
	г. Бішкек


Аб выкарыстанні копій сертыфікатаў аб паходжанні тавару 
з мэтай прадастаўлення тарыфных прэферэнцый
У адпаведнасці з артыкулам 35 Дагавора аб Еўразійскім эканамічным саюзе ад 29 мая 2014 года, пунктам 5 артыкула 314 Мытнага кодэкса Еўразійскага эканамічнага саюза і пунктам 123 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, з мэтай рэалізацыі мер, накіраваных на забеспячэнне эканамічнай і харчовай стабільнасці дзяржаў – членаў Еўразійскага эканамічнага саюза, Савет Еўразійскай эканамічнай камісіі вырашыў:
1.  Устанавіць, што з даты ўступлення ў сілу гэтага Рашэння па 31 снежня 2023 г. уключна ў пацвярджэнне паходжання тавару для мэт, прадугледжаных пунктам 4 артыкула 37 Дагавора аб Еўразійскім эканамічным саюзе ад 29 мая 2014 года, можа прадстаўляцца электронная або папяровая копія сертыфіката аб паходжанні тавару пры ўмове абавязковага наступнага прадстаўлення арыгінала ўказанага сертыфіката ў тэрмін не пазнейшы за 6 месяцаў з даты рэгістрацыі дэкларацыі на тавары. У гэтым выпадку дэкларантам пішацца ад рукі або друкуецца на адваротным баку копіі сертыфіката абавязацельства (у адвольнай форме) аб прадстаўленні мытнаму органу ва ўказаны тэрмін арыгінала сертыфіката аб паходжанні тавару.
2.  У выпадку непрадстаўлення арыгінала сертыфіката аб паходжанні тавару ў тэрмін, указаны ў пункце 1 гэтага Рашэння, паходжанне тавару лічыцца непацверджаным.

3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	М. Грыгаран
	І. Петрышэнка
	Б. Султанаў
	А. Кажошаў
	А. Авярчук 


